Johnny Suede
<s>Johnny Suede je američki igrani film snimljen 1991. godine u režiji Toma DiCilla, kome je to bio cjelovečernji režijski debi.</s><s>Po žanru je mješavina drame, mjuzikla i romantične komedije, a naslovni protagonist, koga tumači Brad Pitt u svom prvom filmskom nastupu, je mladić opsjednut rock muzikom, odnosno željom da postane velika rockabilly zvijezda.</s><s>Radnja prikazuje kako se njegov pokušaj ostvarivanja karijere sudara sa problemima na financijskom i romantičnom planu.</s>

<s>Johnny Suede je nastao u nezavisnoj produkciji, velikim dijelom inspiriran njujorškom punk scenom 1980-ih.</s><s>DiCillo je film ispočetka zamislio kao monodramu, da bi ga kasnije proširio u filmski scenarij, i tokom nekoliko godina uz velike probleme prikupljao novac za produkciju.</s><s>Ključnom se odlukom pokazao angažman mladofg Pitta, koji je dotad bio potpuno nepoznat glumac.</s><s>Film je prikazan na Festivalu u Locarnu gdje je osvojio Zlatni leopard, te je Pitt, slično kao i njegova partnerica Catherine Keener kojoj je to također bila glavna uloga, postao zvijezda.</s><s>Film je usprkos toga izuzetno loše prošao prilikom kino-distribucije.</s><s>DiCilla su iskustva sa snimanja filma inspirirala za radnju za njegovog kasnijeg, i daleko poznatijeg, filma Living in Oblivion.</s>

<s>Vanjske veze
 
 
 
 Critical analysis of "Johnny Suede" by Critical-Film.com reviewer Scott Wood
 Tom DiCillo's blog entry on how the original financing of "Johnny Suede" fell through.</s>

<s>Američki filmovi
Švicarski filmovi
Francuski filmovi
Dramski filmovi
Filmski mjuzikli
Romantične komedije</s>

